Φτάνοντας στην Αίγινα στις 11 Ιανουαρίου (1828), ο Καποδίστριας ζήτησε από τους υπουργούς να του εκθέσουν την κατάσταση της κυβέρνησης και οι απαντήσεις τους έδωσαν μια ζοφερή εικόνα Το πολεμικό ναυτικό της Ελλάδας διέθετε μόλις δέκα ή έντεκα πλοία, ανάμεσά τους και μια αιγυπτιακή κορβέτα που είχε αλώσει ο Κόχραν. Όλα τα υπόλοιπα ήταν –όπως εξαρχής άλλωστε- ιδιόκτητα. Τα περισσότερα ένοπλα σώματα μάχονταν μεταξύ τους ή είχαν διαλυθεί · δεν αναφέρθηκε καμία τακτική μονάδα, Οι τελωνειακοί δασμοί και οι πρόσοδοι από την ενοικίαση των φόρων της Πελοποννήσου είχαν σχεδόν εκμηδενιστεί· λίγα έσοδα έρχονταν από τα νησιά και τίποτα από την ηπειρωτική  Ελλάδα. Όσο για τη δικαιοσύνη υπήρχε μόνο ένα εμπορικό δικαστήριο στη Σύρο, ένα κακουργοδικείο που συστήθηκε στο Νάύπλιο το 1826 είχε καταργηθεί.

Δασμοί= φόροι, πρόσοδοι= έσοδα
